གཅིག་ནི་རིམ་པ་ཆ་ཚང་ཅན་དང་ཆུ་ཚད་མཐོན་པོ་ཅན།སྤུས་ཀ་འབུར་ཐོན་ཅན་གྱི་བོད་རིག་པའི་ཞིབ་འཇུག་མི་སྣ་གསོ་སྐྱོང་མ་ལག་ཅིག་བཙུགས་ཡོད་པ་དེ་རེད།༡༩༥༡ལོའི་ཟླ༥པར་རྒྱལ་ཡོངས་མཐོ་རིམ་སློབ་ཆེན་ནང་ཐེངས་དང་པོར་བོད་ཡིག་འཛིན་གྲྭ་བཙུགས་པ་ནས་བཟུང་།སློབ་གྲྭའི་ནང་སྔ་ཕྱིར་བོད་སྐད་ཡིག་རྩོམ་རིག་དང་ལོ་རྒྱུས་སོགས་རིག་གཞུང་ཚན་ཁག་གི་ཆེད་སྦྱོང་ཟབ་སྦྱོང་དང་།དངོས་གཞིའི་ཆེད་ལས།རབ་འབྱམས་པ་དང་འབུམ་རམས་པའི་མིང་བཏགས་དབང་བཅོལ་སོགས་གསར་འཛུགས་བྱས།༡༩༥༣ལོར་ཨ་མདོ་བོད་ཡིག་འཛིན་གྲྭ་བཙུགས།༡༩༦༠ལོར་ཀྲོའུ་ཨེན་ལའེ་ཙུང་ལིའི་བཀའ་སློབ་ལྟར་བོད་ཡིག་ཆེད་ལས་ཀྱིས་སྐབས་དང་པོའི་བོད་ཡིག་ཡིག་རྙིང་ཞིབ་འཇུག་འཛིན་གྲྭ་སྡུད་ལེན་བྱས།དེ་ནས་བཟུང་ཀྲུང་དབྱང་མི་རིགས་སློབ་གླིང་བོད་ཡིག་ཆེད་ལས་ལ་ཆེད་སྦྱོང་སློབ་མ་དང་།དངོས་གཞིའི་སློབ་མ།ཞིབ་འཇུག་སློབ་མ་སོགས་རིམ་པ་གསུམ་གྱི་སློབ་མ་ཡོད་དེ་རིམ་པ་མང་བའི་ཤེས་ལྡན་མི་སྣ་གསོ་སྐྱོང་མ་ལག་ཅིག་ཏུ་བསྐྲུན།དུས་རབས༢༠པའི་ལོ་རབས༥༠ནས་བཟུང་ཀྲུང་དབྱང་མི་རིགས་སློབ་གྲྭ་ཆེན་མོས་སུའུ་ལེན་དང་ཡོ་རོབ་གླིང་ཤར་མའི་སློབ་མ་སྡུད་མགོ་ཚུགས།སློབ་མ་དེ་ཚོས་གཙོ་བོར་ཀྲུང་གོའི་གྲངས་ཉུང་མི་རིགས་ཀྱི་སྐད་ཡིག་དང་རྩོམ་རིགབོད་རིག་པ་སོགས་སློབ་གཉེར་བྱེད་པར་ཕེབས་པ་རེད།ལོ་རབས༦༠སྐབས་ལ་ཡང་ཡོ་ནན་ནས་སློབ་མ་བསྡུས།ཀྲུང་དབྱང་མི་རིགས་སློབ་གྲྭ་ཆེན་མོ་ནི་རྒྱལ་ཡོངས་མཐོ་རིམ་སློབ་ཆེན་ནང་ཕྱི་རྒྱལ་གྱི་སློབ་མ་བསྡུས་པའི་སློབ་ཆེན་ཆེས་སྔ་ཤོས་དེ་ཡིན།༡༩༨༡ལོར་ཀྲུང་དབྱང་མི་རིགས་སློབ་གླིང་གི་བོད་རིགས་ཞིབ་འཇུག་ཁངརྗེས་ནས་བོད་རིག་པའི་ཞིབ་འཇུག་ཁང་ཞེས་འབོདབཙུགས།༡༩༩༣ལོར་སྔར་ཀྲུང་དབྱང་མི་རིགས་སློབ་གླིང་བོད་ཡིག་སློབ་དཔྱོད་ཁང་དང་བོད་རིག་པའི་ཞིབ་འཇུག་ཁང་གཉིས་ཟླ་སྒྲིལ་བྱས་ཏེ་ཀྲུང་དབྱང་མི་རིགས་སློབ་གྲྭ་ཆེན་མོ་བོད་རིག་པའི་སྡེ་ཁག་དངོས་སུ་བཙུགས་ཤིང།བོད་རིག་པའི་ཞིབ་འཇུག་ཁང་ད་དུང་སོར་འཇོག་བྱས་ཡོད།༢༠༠༠ལོར་བོད་རིག་པའི་ཞིབ་འཇུག་སྡེ་ཁག་རྒྱ་བསྐྱེད་ནས་བོད་རིག་པའི་ཞིབ་འཇུག་གླིང་དུ་བསྐྲུན།དེའི་འོག་ཏུ་བོད་རིག་པའི་སྡེ་ཁག་དང་བོད་རིག་པའི་ཞིབ་འཇུག་ཁང་སོགས་ཡོད།ད་ལྟར་བོད་སྐད་ཡིག་རྩོམ་རིག་སྡེ་ཁག་དང་བོད་རིག་པའི་ཞིབ་འཇུག་ཁང་ལ་བསྒྱུར་ཡོད།སློབ་གྲྭ་འཛུགས་སྐྱོང་གི་རིམ་པ་དང་རིག་གཞུང་ཚན་ཁག་དང་ཆེད་ལས་སྒྲིག་གཞི།སློབ་ཚན་མ་ལག་འཛུགས་སྐྲུན།སློབ་ཁྲིད་མ་དཔེ་གསར་གཏོད་སོགས་གང་ཅིའི་ཐད་ནས་བཤད་ན་ཀྲུང་དབྱང་མི་རིགས་སློབ་གྲྭ་ཆེན་མོས་བོད་རིག་པ་ཞིབ་འཇུག་མི་སྣ་གསོ་སྐྱོང་མ་ལག་འཛུགས་སྐྲུན་གྱི་ཐད་ནས་རྒྱལ་ཁབ་ཕྱི་ནང་གི་མཐོ་རིམ་སློབ་ཆེན་མང་པོ་ཞིག་ལ་ཤུགས་རྐྱེན་ཟབ་མོ་ཐེབས་ཡོད་པ་ཚང་མས་ཤེས་གསལ་ལྟར་རེད།